
Projekteerimistingimuste kinnitamine
(Rakvere tänava rekonstrueerimine 

alates A. Puškini tänavast kuni Jõesuu tänavani)
	1. ASJAOLUD JA MENETLUSE KÄIK




Narva linna arengu üks eesmärkidest on elanike elukvaliteedi tõstmine ning üldise ohutuse tagamine. Antud hetkel tekkis vajadus rekonstrueerida Rakvere tänava sõidu- ja kõnniteed ning tänavavalgustus alates A. Puškini tänavast kuni Jõesuu tänavani. Kavandatakse ka parkimiskohtade rajamist piki Rakvere tn 22d kinnistu põhjapiiri. Antud ehitustööde teostamiseks tuleb koostada ehitusprojekt. Ehitusprojekti koostamise aluseks on Narva Linnavalitsuse korraldusega kinnitatud projekteerimistingimused. 
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Teeseaduse §19 lõike 5 kohaselt kohalike teede projekteerimise tingimused väljastab valla- või linnavalitsus.

2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused Rakvere tänava rekonstrueerimiseks alates A. Puškini tänavast kuni Jõesuu tänavani järgnevalt:
	3.1 ÜLDANDMED



	3.1.1  Projekteeritava alaga haaratud krundid: 
Rakvere tänav L3, katastriüksuse tunnus 51101:003:0087, transpordimaa;

Rakvere tänav L2, katastriüksuse tunnus 51101:003:0088, transpordimaa;
Jõesuu tänav L1 (osaliselt), katastriüksuse tunnus 51104:004:0176, transpordimaa;

Sepa tänav (osaliselt), katastriüksuse tunnus 51101:003:0072, transpordimaa.

	3.1.2  Projekteerimistingimuste koostamise aluseks on projekteerimistingimuste                    06.02.2015. a taotlus nr 1185/1-14, Teeseadus, Ehitusseadus, Narva linna üldplaneering,              Eesti Standardid.        

	3.2 PROJEKTEERIMISE EESMÄRK




Projekti koostamise eesmärgiks on Rakvere tänava rekonstrueerimine alates A. Puškini tänavast kuni Jõesuu tänavani. 
	3.3 ÜLDNÕUDED, ARHITEKTUURSED JA LINNAEHITUSLIKUD TINGIMUSED



3.3.1 Esitada tee-ehitusprojekt (Teeseadus § 19). Projekti koosseisus esitada tiitelleht, seletuskiri, vertikaalplaneerimine, konstruktiivsed ristprofiilid, põhilised pinnakatete tööde mahud jne.
3.3.2 Seletuskirjas esitada lisaks järgmised analüüsid ning lahendused: olemasoleva olukorra hinnang, ettevalmistustööd, takistavate rajatiste ümberehitamise vajadus, katend (valitud katendi konstruktsiooni kirjeldus, katendi arvutuslik kasutusaeg jne), piki- ja põikkalded, vetejuhtimine, keskkonnakaitse, tee kasutamis- ja hooldamisjuhend.
3.3.3 Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus § 251).
3.3.4 Tee-ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Teeseadus;

- Teede- ja sideministri 28.09.1999. a määrus nr 54 „Teeprojekti suhtes esitatavad nõuded”;

- Majandus-ja kommunikatsiooniministri 28.11.2002. a määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;
- Eesti Standard EVS 907:2010 „Rajatise ehitusprojekt”;

- Eesti Standard EVS 843:2003 “Linnatänavad”.
3.3.5 Projekt (selle osad) peab olema heaks kiidetud kõigil ehitusseadusega ettenähtud juhtudel.

3.3.6 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.

3.3.7 Asendiplaan esitada krundi tõese geodeetilise mõõdistuse alusel. Lisaks näidata projekteeritava ala piirid, projekteeritava alaga haaratud kruntide tehnilised näitajad (nimetus, katastritunnus, olemasolev pindala ja rekonstrueeritav pindala), projekteeritava elektrikaabli tehnilised näitajad (nimetus, elektriline pinge, ehitisealune pind, läbimõõt, pikkus). 

3.3.8 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud (nimelt spetsialisti pitsatiga) geodeetiline krundi alusplaan paberkandjal esitada ehitusprojekti lisana.
3.3.9 Võtta arvesse Puškini tänava rekonstrueerimise ehitusprojekt ning Tapamaja tn, A. Juhhanovi tn ja A. Puškini tn 49 kergliiklusteede eskiis (Narva linna kergliiklusteede projekteerimise ehitusprojekti raames). Puškini tänava rekonstrueerimise ehitusprojekt asub Narva Linnavalitsuse Arhitektuuri- ja Linnaplaneerimise Ameti arhiivis. Digitaalselt esitatud Tapamaja tn, A. Juhhanovi tn ja A. Puškini tn 49 kergliiklusteede eskiis asub Arhitektuuri- ja Linnaplaneerimise Ameti arhitektuuri- ja planeerimise osakonnas.
3.3.10 Lubatud teekatted: asfalt, teekattekivid.

3.3.11 Projekteerimise lähtetase: hea (H).

3.3.12 Tagada puuetega inimeste liikumisvõimalused.

3.3.13 Vertikaallahendus: tagada vete äravool teekattelt. 

3.3.14 Projekteerida parkimiskohad piki Rakvere tn 22d kinnistu põhjapiiri.

3.3.15 Näha ette maakaabliga tänavavalgustus.

3.3.16 Valgustimastid ning välisvalgustid: sama, mis A. Puškini tänaval alates Hariduse tänavast kuni Rakvere tänavani. 

3.3.17 Jalakäijate ülekäigurajad: näha ette allalastud äärekivid kuni 20 mm. 
3.3.18 Näha ette ülekäiguradade valgustus. 
3.3.19 Tagada teede ja ülekäiguradade optimaalne funktsionaalne valgustus, mis vastaks normatiividele. Kavandada energiasäästlikke LED-lampe vastavalt Narva Linnavalitsuse 27.05.2013. a korraldusele nr 494-k. 

3.3.20 Tänavavalgustuse ja ülekäiguradade valgustuse ehitusprojekti osad peavad vastama Eesti Standardile EVS 907:2010 „Rajatise ehitusprojekt” ning Majandus- ja kommunikatsiooniministri 17.09.2010. a määrusele nr 67 „Nõuded ehitusprojektile”. 

3.3.21 Näha ette ehitustööde käigus rikutud katete taastamine. Plaanil näidata rikutud katete taastamise vööndid, eristades neid viirutusega. Esitada katete taastamise konstruktiivsed lõiked.
3.3.22 Puude likvideerimise korral määrata likvideeritavate puittaimede liikide loetelu ning võimalik asendusistutus.

3.3.23 Ehitiste tehnilised näitajad esitada vastavalt Majandus- ja taristuministri 01.10.2014. a määrusele nr 84 „Ehitise tehniliste andmete loetelu ja pindade arvestamise alused“. 
3.3.24 Esitada ehitiste kasutamise otstarbed ja koodid. Ehitiste kasutamise otstarbed ja koodid esitada vastavalt Majandus- ja kommunikatsiooniministri 04.12.2012. a määrusele nr 78 „Ehitise kasutamise otstarvete loetelu”.

3.3.25 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks.

3.3.26 Narva Linnavalitsuse korraldus projekteerimistingimuste kinnitamise kohta, kooskõlastuste koondtabel, riigihanke lähteülesanne esitada ehitusprojekti lisadena.

3.3.27 Esitada Narva Linnavalitsuse Arhitektuuri- ja Linnaplaneerimise Ametile heakskiitmiseks  eskiis. Eskiisi ja kaaskirja võib esitada e-postile: info@narvaplaan.ee.
3.3.28 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks tee-ehitusprojekt (selle osad) vähemalt kahes identselt komplekteeritud eksemplaris. Projektdokumentidest antakse üks eksemplar Narva Linnavalitsuse Arhitektuuri- ja Linnaplaneerimise Ameti arhiivi A4 formaadis paberkandjal ning digitaalsel kujul CD kompaktplaadil. 

3.3.29 Paberkandjal esitatud projektis esitada originaalallkirjad ning originaalkooskõlastused. Kui kooskõlastused on esitatud CD-plaadil, siis esitada sellest informatsioon projekti sisukorras ja kooskõlastuste koondtabelis. Digitaalallkirja kasutamisel esitada ka digitaalallkirja kinnitusleht.

3.3.30 Muud nõuded: vastavalt riigihanke lähteülesandele, Narva linna üldplaneeringu nõuetele, Teeseaduses ja Eesti Vabariigis kehtivate määruste, standardite ja projekteerimisnormidega ettenähtud nõuetele.

	4.  RAKENDUSSÄTTED




4.1    Käesolevad projekteerimistingimused on kehtivad kuni 10.02.2017. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

